Lené Jorgensen is ŉ senior lektor verbonde aan die Skool vir Mensehulpbronwetenskappe op die Noordwes-Universiteit se Potchefstroomkampus. Sy het ŉ PhD in Bedryfsielkunde oor die onderwerp van werkverwante welstandsintervensie. Haar loopbaan het in die Suid-Afrikaanse Polisiediens (SAPS) begin waar sy verantwoordelik was vir die bestuur van die welstand van polisiepersoneel in die Noordwesprovinsie. Na 10 jaar by die polisiediens het sy ŉ aanstelling by die Universiteit gekry, waar haar gevolglik opgedoende onderrigervaring ingesluit het die onderrig van Hulpteorieë, Toegepaste berading, Psigometriese assessering en praktiese werk vir internpsigometriste. In 2011 het sy die Institusionele Toekenning vir Onderriguitnemendheid ontvang.
Sy is sedert 2010 programbestuurder van die Bedryfsielkunde-internskapprogramme soos geregistreer deur die Gesondheidsberoeperaad van Suid-Afrika (GBRSA). Lené dien op die uitvoerende komitee van die Vereniging vir Bedryf- en Organisasiesielkunde van Suid-Afrika (SIOPSA) en is afdelingsredakteur van die Suid-Afrikaanse Tydskrif vir Bedryfsielkunde.
Opsomming van navorsing
Lené se navorsingsbelangstelling spruit uit jare van werk met SAPS-lede se nood, wat gelei het tot die ondersoek na die werkverwante welstand van die Vingerafdruk-eenheid in die SAPS as deel van haar PhD-studie. Die navorsingsbelangstelling is verder ontwikkel in die klaskamer deur die onderrig en ontwikkeling van jong, opkomende beraders en bedryfsielkundiges as ŉ geleentheid om aandag te gee aan die vaardighede wat hulle benodig het vir die werkplek. Gedurende 2010 het ŉ projek begin wat deur die NNS befonds is, naamlik Vaardigheidsontwikkeling. Die projekdoelwit is om ondersoek in te stel na die ontwikkeling van beraders, mensehulpbronpersoneel en sielkundiges in die vaardighede wat hulle benodig om aan die MH-behoeftes in Suid-Afrika te voldoen. Hierdie projek het al aanleiding gegee tot agt publikasies in wetenskaplike tydskrifte en ses aanbiedings in geakkrediteerde konferensies. In dieselfde tydperk het sewe meestersgraadstudente hul verhandelings onder haar leiding voltooi. Lené is ook ŉ evalueerder vir wetenskaplike tydskrifte en ŉ eksterne eksaminator vir ander universiteite in Suid-Afrika.
Sy is lid van die Traumatic Incident Reduction Association en is as bedryfsielkundige geregistreer by die Gesondheidsberoeperaad van Suid-Afrika. Lené dien as gemeenskapsberader vir lede van die gemeenskap wat traumaberading benodig en gee opleiding aan gemeenskapsberaders oor basiese traumabestuurs- en beradingsvaardighede.
Skool vir Mensehulpbronwetenskappe